**DAGSORDEN SKOLEBESTYRELSESMØDE**

**Skole:** Trekløverskolen

**Mødested:** Blommevej   
**Mødedato:** 12-06-2025 fra kl 17.00-20.00

**Deltagere:** Nete (Meet), John, Pia, Kent, Kim, Louise, Margit, Michael, Mehmet, Sabrina, Anna, Jesper, Benny, Lene og Klaus

**Afbud:** Henriette, Sabrina

1. Principper til gennemgang:
   1. Skole/hjem samtaler:
   2. Klassekasser
2. Initiativer i Folkeskolens Kvalitetsprogram, der træder i kraft i skoleåret 2025/26, <https://www.uvm.dk/folkeskolen/folkeskolens-maal-love-og-regler/politiske-aftaler/folkeskolens-kvalitetsprogram>
3. Budget og økonomi, status på ansættelser.
   1. På baggrund af status på elevtilgang for skoleåret 2025-26 ser det pt ud til at vi skal have iværksat en ansættelsesrunde for pædagogisk personale til skolen. Vi afventer det endelige elevtal før vi kan fastsætte det endelige antal ansættelser.
   2. I forhold til den vakante lederstilling har skolens MED udvalg drøftet ledelsens oplæg omkring en imødekommelse af Byrådsflertallets beslutning omkring en besparelse på skolens administration på 200.000 kr. Ledelsen har foreslået at skolens viceskoleledere og pædagogiske ledere indgår i det pædagogiske arbejde omkring eleverne med et gennemsnit på 20% af deres arbejdstid.

MED-udvalget kom med nedenstående perspektiver:

Vigtig at finde en leder

Opmærksomhed på signalværdien ift. andre personalegrupper.

Med fem ledere var oplevelsen, at der manglede ledelse på nogle matrikler.

Vigtigt at der er ledelse tæt på – matrikelvis – da det giver tryghed.

Et godt arbejdsmiljø er også afhængig af, at der er et stabilt ledelsesteam.

Signalværdi i at ledelsen bliver brugt som vikar/flyver, som de har gjort i dette skoleår. Det giver en oplevelse af at ledelsen får et bedre indblik i hvad der sker.

1. Status på antallet af magtanvendelser
2. Status på elever, der har gennemført afgangsprøver
3. Sygefravær
4. Læsning og kommunikation som indsatsområde
5. Fælles udarbejdelse og godkendelse af referat

**Randers KommuneREFERAT SKOLEBESTYRELSESMØDE**

**Skole:** Trekløverskolen

**Mødested:** Blommevej   
**Mødedato:** 12-06-2025 fra kl 17.00-20.00

**Deltagere:** Nete (Meet), John, Pia, Kent, Kim, Louise, Margit, Michael, Mehmet, Anna, Jesper, Benny, Lene og Klaus

**Afbud:** Henriette, Sabrina

1. Principper til gennemgang:
   1. Skole/hjem samtaler:

Princippet er godkendt. Forældrerepræsentanterne fra skolebestyrelsen spørger medarbejderne om de oplever, at alle forældre bliver tilbudt 2 samtaler. Dette mener medarbejderrepræsentanterne, at de gør.

Genbesøges i 2029 eller efter behov.

1. Klassekasser:

Der er få klasser der har en klassekasse. Det fungerer meget forskelligt.

Det skal præciseres i princippet at det er 200,-kr pr. barn/ung.

Genbesøges i 2029 eller efter behov.

1. Klassedannelser:

Elevfordelingen for næste skoleår blev præsenteret. Der er lavet klassedannelser, hvor elevsammensætningen spænder over mere end de 3 klassetrin, der står i princippet. Ledelsen orienterede omkring baggrunden for fordelingen beror på forudsætnings- og funktionsniveau ved børnene samt anbefalinger fra fagpersoner. Forældrene i skolebestyrelsen påpeger en bekymring ift. spændet med en særlig opmærksomhed på den biologiske alder og det kognitive niveau.

Forældrene pointerer, at de ikke har haft mulighed for at forholde sig til elevfordelingen inden mødet. Vi beslutter, at der skal laves et møde efter sommerferien, hvor vi drøfter princippet. Bilag skal komme ud en uge før, så der er mulighed for forberedelse samt godkendelse af klassedannelsen.

Det skal tilføjes i årshjulet, at vi hvert år op til sommerferien får klassedannelsen behandlet.

Fremadrettet er det ændringer i spændet på mere end 3 klassetrin, der skal orienteres om og godkendes.

1. Initiativer i Folkeskolens Kvalitetsprogram:

Skolebestyrelsen er blevet informeret om initiativerne om folkeskolens kvalitetsprogram. Vi gennemarbejder punkterne i det første halve år af det kommende skoleår, så skolebestyrelsen har truffet relevante beslutninger  til skoleåret 2026/27.

Ledelsen har været optaget af at tilpasse skolens drift til den nye økonomiske situation, hvilket har betydet, at der har været et mindre fokus på initiativerne i kvalitetsprogrammet, derfor denne forsinkelse.

1. Budget og økonomi, status på ansættelser

Der er en samlet elevtals nedgang på 24 elever til august.

Der er budgetteret med ansættelser af 2 faste lærere til BL, 1 lærer vikariat BO, 2-3 pædagoger, 2-3 pædagogmedhjælpere, 1 pædagogisk leder.

Det faste budget til BL og ST fra august betyder, at der ikke tilføres økonomi, hvis der bliver visiteret flere Randers elever. Økonomien på BO er elevtals bestemt. Økonomien vil fortsat blive reguleret ift. eksterne elever.

Med vores estimater på drift, elevtallene, merforbruget fra 2024 (1.439.500,-), samt besparelsen på det specialiserede område (-8.724.514), forventer vi at komme ud af 2025 med et negativt resultat omkring 2.500.000,-.

De forældrevalgte i bestyrelsen anbefaler, at den faste ledelse fremadrettet skal bestå af 5 ledere der har 100% arbejdstid på ledelse. Bestyrelsen påpeger, at det kan være nødvendigt at involvere medarbejdere i uddelegerede opgaver.

Den samlede bestyrelse ønsker at genbesøge dette punkt i slutningen af dette år, da bestyrelsen er alvorligt bekymrede for de vilkår budgettet giver skolen. Bestyrelsen har et særligt fokus på arbejdsmiljø for medarbejdere og ledelse.

1. Status på antallet af magtanvendelser

Oversigt over antallet af magtanvendelser gennem dette skoleår blev fremlagt.

Klaus orienterede om at alle medarbejdere har fået uddannelse i konflikthåndtering  gennem “Institut for Sikkerhed”. Bestyrelsen anerkender skolens arbejde med at uddanne medarbejderne i konfliktnedtrappende pædagogik.

1. Status på elever, der har gennemført afgangsprøver:

Benny orienterer om antallet af elever, der har gennemført afgangsprøver. Tilmeldingerne stemmer overens med antallet af afholdte prøver. Vi følger tallene årligt.

1. Sygefravær:

Der er en stigning på det korte sygefravær og et fald på det lange. Vi skærper ledelsesmæssigt opmærksomheden på både sygemeldte medarbejdere samt et højt løbende fravær.

1. Læsning og kommunikation som indsatsområde. Dette punkt udsættes til efter sommerferien.
2. Fælles udarbejdelse og godkendelse af referat.